L-ILĦNA MAĦNUQA L-ilħna maħnuqa jidwu kuljum fija x'ħin l-univers għajjien jixgħel f'lewn ieħor mitluq donnu liżar fuq ġisem mejjet. Staqsejt x'inhuma lill-oraklu għoli li s-soltu ma jweġibx it-talba tiegħi. U jien staqsejt x'inhuma lili nnifsi: Muntanji li m'għamilhom ħadd jitgerbu bħal kobob mitluqin ma' xfar it-taraġ li ttiekel bis-saqajn2 Għaxart iswaba' maħkumin min-nervi itektku bla mistrieħ fuq wiċċ ta' mejda' Skeletri jsabbtu l-għadam li jixxaqqaq ma' l-erba' rkejjen ta' qabarhom minsiŻ Erwieħ jistqarru dnubhom f'katakombi li jdamdam waqt li jtenni kelma waħda bħall-moħħ marid magħsur f'idejn psikjatra2 Ma nafx inwieġeb u se jkolli nibqa' inqalleb fit-taħwid tad-deżert tiegħi.